Οι **Λος Άντζελες Γκάλαξι** (Αγγλικά: *Los Angeles Galaxy*, γνωστή και ως **Ελ Έι Γκάλαξι**, από τα αρχικά της πόλης που εδρεύει) είναι αμερικάνικη επαγγελματική ποδοσφαιρική ομάδα, με έδρα το προάστιο του Λος Άντζελες, Κάρσον, η οποία αγωνίζεται στην Μέιτζορ Λιγκ Σόκερ (MLS). Αποτελεί μία από τις δέκα ομάδες-ιδρυτικά μέλη της MLS, καθώς αγωνίζεται στο πρωτάθλημα από τη δημιουργία του, το 1996, ενώ είναι και μία από τις πλέον επιτυχημένες στην ιστορία της διοργάνωσης, μαζί με την Ντι Σι Γιουνάιτεντ.

Έχει κατακτήσει το MLS Cup συνολικά πέντε φορές (2002, 2005, 2011, 2012, 2014), τέσσερις φορές το Supporters' Shield (1998, 2002, 2010, 2011), δύο φορές το Lamar Hunt U.S. Open Cup (2001, 2005), ενώ είναι μία από τις, μόλις, δύο ομάδες της MLS που έχουν κατακτήσει το Κύπελλο Πρωταθλητριών της ΚΟΝΚΑΚΑΦ (το οποίο έχει, πλέον, αντικατασταθεί από το ΚΟΝΚΑΚΑΦ Τσάμπιονς Λιγκ), με την συγκεκριμένη επιτυχία να λαμβάνει χώρα το 2000.

Αρχικά, η Γκάλαξι έδινε τις εντός έδρας αναμετρήσεις της στο Ρόουζ Μπόουλ στην Πασαντένα (Καλιφόρνια), ωστόσο, από το 2003 έχει μετακομίσει στο StubHub Center του Κάρσον, το οποίο μοιράζεται με την αντίπαλό της, Τσίβας ΗΠΑ. Τωρινός πρώτος προπονητής του συλλόγου, είναι ο πρώην ομοσπονδιακός τεχνικός των ΗΠΑ, Μπρους Αρίνα. Η ομάδα έχει μεγάλη αντιπαλότητα με την Σαν Χοσέ Έρθκουεϊκς στο «California Clásico», η οποία και θεωρείται από πολλούς ως η πλέον μακρόχρονη στην ιστορία του αμερικανικού ποδοσφαίρου.

Τον Ιανουάριο του 2007, η ομάδα έκανε παγκόσμια αίσθηση αποκτώντας τον, τότε, αρχηγό της Εθνικής Αγγλίας, Ντέιβιντ Μπέκαμ από την Ρεάλ Μαδρίτης, ο οποίος και ήταν ο σημαντικότερος παίκτης που έπαιρνε μεταγραφή για την MLS, σε όλη τη διάρκεια της ιστορίας της διοργάνωσης. Μια άλλη πολύ μεγάλη μεταγραφή ήταν αυτή του Ρόμπι Κιν το 2011, ο οποίος και ήταν αρχηγός του συλλόγου. Τον Ιανουάριο του 2015 απέκτησε τον Στίβεν Τζέραρντ από την Λίβερπουλ και τον Μάρτιο του 2018 τον Ζλάταν Ιμπραΐμοβιτς από την Μάντσεστερ Γιουνάιτεντ.

Σύμβολα
-------

Το αρχικό εμπορικό σήμα της ομάδας εμπεριείχε χρυσό, πράσινο και μαύρο χρώμα, με την αναγραφή «Galaxy» που υπερκαλύφθηκε με ένα χρυσό στροβιλισμό, με στυλιζαρισμένο μαύρο περίγραμμα. Το λογότυπο άλλαξε το 2007, και πάλι για να συμπέσει με την άφιξη του Ντέιβιντ Μπέκαμ. Μπλε ασπίδα με χρυσό περίγραμμα, το όνομα της ομάδας «LA Galaxy» και ένα άστρο στην κορυφή.

* 1996–20071996–2007
* 2007–σήμερα2007–σήμερα

### Χρώματα

Τα σημερινά χρώματα της Λος Άντζελες Γκάλαξι είναι λευκό, μπλε και χρυσό. Η κύρια στολή της ομάδας είναι κυρίως λευκή και η δευτερεύουσα στολή είναι κυρίως μπλε. Τα χρώματα υιοθετήθηκαν για να συμπέσουν με την άφιξη του Ντέιβιντ Μπέκαμ στην ομάδα το 2007, στο πλαίσιο μιας γενικής άσκησης αλλαγής επωνυμίας, στην οποία ηγήθηκε ο γενικός διευθυντής Άλεξι Λάλας. Πριν από το 2007, η Γκάλαξι αγωνίστηκε με διάφορους χρωματικούς συνδυασμούς, που συνήθως περιλάμβαναν χρυσό, πράσινο και λευκό με μαύρους τόνους, και συχνά εμπεριείχε ένα εικονικό σχέδιο «πλαισίου» από τον αριστερό ώμο και πέρα από το στήθος. Η αρχική φανέλα, που χρησιμοποιήθηκε στην εναρκτήρια περίοδο του 1996, περιείχε μαύρα και πράσινα μισά, μαύρα μανίκια με χρυσές και κόκκινες διαγραμμίσεις, μαύρα σορτς και μαύρες κάλτσες.

### Ιστορικές εμφανίσεις

Παρακάτω παρουσιάζονται ορισμένες ιστορικές εμφανίσεις του συλλόγου.

#### Κύρια αμφίεση

|  |  |  |  |  |  |
| --- | --- | --- | --- | --- | --- |
| 




**1996**
 | 




**1997**
 | 




**1998–1999**
 | 




**2000–2002**
 | 




**2003–2004**
 | 




**2006**
 |

|  |  |  |  |  |
| --- | --- | --- | --- | --- |
| 




**2007–2008**
 | 




**2010–2011**
 | 




**2012–2013**
 | 




**2014–2015**
 | 




**2016–2017**
 |

#### Εναλλακτική αμφίεση

|  |  |  |  |  |  |
| --- | --- | --- | --- | --- | --- |
| 




**1996**
 | 




**1997**
 | 




**1998–1999**
 | 




**2000–2002**
 | 




**2003–2004**
 | 




**2006**
 |

|  |  |  |  |  |
| --- | --- | --- | --- | --- |
| 




**2009–2010**
 | 




**2011–2012**
 | 




**2011–2012**
 | 




**2013–2015**
 | 




**2015–2017**
 |

### Χορηγίες

| Περίοδος | Εταιρεία ένδυσης | Κύριος χορηγός |
| --- | --- | --- |
| 1996–2002 | Nike | — |
| 2003–2005 | Budweiser |
| 2006–2007 | Adidas |
| 2007– | Herbalife |

Τίτλοι
------

Ο προπονητής της Γκάλαξι, Μπρους Αρίνα, παρουσιάζει τον πρόεδρο Μπαράκ Ομπάμα με μια φανέλα της ομάδας κατά τη διάρκεια ενός γεγονότος, για να καλωσορίσει την πρωταθλήτρια του χόκεϋ (NHL) του 2014, Λος Άντζελες Κινγκς και την πρωταθλήτρια του ποδοσφαίρου (MLS) του 2014, Λος Άντζελες Γκάλαξι και να τιμήσει τις ομάδες που κατέκτησαν τους τίτλους του πρωταθλήματος στο Ανατολικό Δωμάτιο του Λευκού Οίκου. 2 Φεβρουαρίου 2015. (του επίσημου φωτογράφου του Λευκού Οίκου, Πιτ Σούζα)
* **ΚΟΝΚΑΚΑΦ Τσάμπιονς Λιγκ**
	+ **Νικήτρια** (1): 2000

* **MLS Cup**
	+ **Νικήτρια** (5): 2002, 2005, 2011, 2012, 2014

* **Supporters' Shield**
	+ **Νικήτρια** (4): 1998, 2002, 2010, 2011

* **MLS Western Conference**
	+ **Νικήτρια (Regular Season)** (8): 1996, 1998, 1999, 2001, 2002, 2009, 2010, 2011
	+ **Νικήτρια (Playoffs)** (9): 1996, 1999, 2001, 2002, 2005, 2009, 2011, 2012, 2014

* **Lamar Hunt U.S. Open Cup**
	+ **Νικήτρια** (2): 2001, 2005

* **Ήσσονος σημασίας τρόπαια**:
	+ **California Clásico** (10): 1996, 1998, 1999, 2000, 2002, 2003, 2004, 2008, 2009, 2011
	+ **SuperClasico** (7): 2005, 2006, 2008, 2009, 2010, 2011, 2012
	+ **Puerto Rico MLS-USL Challenge** (1): 2007
	+ **Desert Diamond Cup** (1): 2012
	+ **Hyundai Club Challenge** (1): 2011
	+ 
	+

Παραπομπές
----------

1. ↑  Beckham Colonizes the Galaxy underconsideration.com
2. ↑  «LA Galaxy FAQ: What are the Galaxy's colors?». lagalaxy.com. Αρχειοθετήθηκε από το πρωτότυπο στις 2 Μαΐου 2014. Ανακτήθηκε στις 18 Ιουνίου 2017.
3. ↑  «Oldfootballshirts.com». Oldfootballshirts.com. Ανακτήθηκε στις 30 Οκτωβρίου 2011.
4. ↑  «Justsoccerjerseys.com». Justsoccerjerseys.com. 13 Μαρτίου 2009. Αρχειοθετήθηκε από το πρωτότυπο στις 13 Ιουλίου 2011. Ανακτήθηκε στις 30 Οκτωβρίου 2011.

Εξωτερικοί σύνδεσμοι
--------------------

* Επίσημος ιστότοπος